**Рецензија**

уџбеника ***Социјални рад у школи*** од проф. др Наталија Јовановић

Ауторка започиње рад са елаборацијом развоја социјалниог рад као одговора државе на индивидуалне потреба деце из сиромашних породица као и деце изложене другим ризицима који им онемагућавају правилни развој њихових потенцијала и постизање успеха у образовању и касније у животу. Имајући у виду да деца са проблемима, или деца изложена проблемима и тешкоћама свих врста, њихови родитељи и сама школа има неопходну потребу подршке од стручне службе и социјалног радника који је део стучне службе.

Историјски развој школа за социјалне раднике започиње у Холандији и Великој Британији 1896. године, потом у Француској и САД 1898. године. Многе земље у свету увеле су социјални рад у школе почетком прошлог века и постигле његов развој, афирмацију и законско уређење. Само увођење професионалног социјалног рада на простору бивше Југославије започиње 1970. године у Хрватској, Словенији и Србији 1980. године.

Социјални рад је један од иструмената у настојању да се оставре права деце утврђена Конвенцијом права детета из 1989. године коју је ратификовала и Република Србија. У Републици Србији, професинални социјални рад је уведен у васпитно-образовне установе, предшколске, основне и средње школе сагласно законима за образовање на ова три нивоа. Сам процес полако се развија са све израженијим потребама за његову имплементацију.

Филозофски факултет у Нишу на Студијском програму за социјални рад увео је предмет Социјални рад у школи. Овај уџбеник садржи адекватна знања која студенти треба да понесу као капитал за успешно деловање у установама васпитања и образовања.

У другом поглављу ауторка прави системску анализу теоријских модела социјалног рада указујући на аутентичност и конзистентност теорија социјалног рад. Прихвата поделу теорија на функционалистичке, интерпретативне, радикално хуманистичке и радикално структуралне. Анализом еколошке перспективе ауторка указује на потребу повезивања и коришћења приступа јачања детета који се подупире на позитивне стране у свакој ситуацији на које се планирају активности, уместо на недостатке. Прихваћена је екосистемска перспектива која указује да бројне институције и фактори имају свој утицај на социјално функционисање ученика.

У трећем делу анализиран је правни основ социјалног рада у школи, почиње са анализом Закона и Правилником о програму рада стручних радника у основној школи и усвојеним протоколима за поступање са децом. Приказани су циљеви и задаци социјалног радника у процесу образовања и васпитања, а посебно у остваривању социјалне и социјално превентивне функције школе. Ауторка елаборира области рада социјалног радника и то: учешће у планирању и програмирању васпитно-образовног рада, учешће у програмима рада, остваривање појединих активности, рад са ученицима и њиховим родитељима, рад у раду стручних органа, стручно усавршавање, сарадња са стручним и другим институцијама и вођење евиденције и документације о раду.

У посебном делу се анализира социјални радник у образовању и то: потребна знања, вештине, његова улогу и значeње, његове области социјалног рада и радни задаци.

Највећи део уџбеника ауторка посвећује самом социјалном раду посматрајући га као процес, као саствани део спровођења Годишњег програма саме предшколске установе и школе са континуираним мониторингом од стране социјалног радника и директора школе са припремљеним обрасцима за мониторинг који у међусобној комуникацији остврујући увид у остварене социјалне активности за или са ученицима у сагласности са Индивидуалним планом подршке ученика. Ауторка указује на сложеност питања школског рада и потребу тимског рада као незаобилазног и незаменљивог.

Ауторка систематизује форму уџбеника са циљем да се равије подршка стручњацима. Анализира индивидуални рад са ученицима и родитељима, сам процес индивидуалног рада започиње са откривањем случаја, сакупљањем података, проценом, планирањем, имплементацијом, мониторингом и евалуацијом. Свака фаза је детаљно приказана.

Елабориран је рад школског социјалног радника у зависности од ризика са којима се сусреће ученик и то: насиље у школи, социјални рад са децом и малолетницима са поремећајем у понашању и девијантним понашањем, социјални рад са децом са посебним потребама, социјални рад са занемареном и злостављаном децом и породицама и превенција ризика. Анализиран је индивидуални и групни социјални рад са децом и рад са родитељима.

Рад на редовности у образовању ученика прелази у рад на решавању бројних социјалних и емоционалних проблема ученика који утичу на нередовност. Улога социјалног радника у школи је динамична, она се мења и прилагођава потребама државе у сагласности са специфичним друштвеним контекстом, променама, проблемима и потребама образовног система.

У последњем делу анализирано је партнерство породице, васпитно-образовних, здравствених, социјалних система и других структура које могу да делују на развој детета и превазилажење ризика у којем се налази дете.

Свако поглавље има своју структуру низ коју ауторка елаборира етимологију и феноменологију појава које угрожавају развој детета и ученика и манифестују се као фактор ризика васпитно-образовног процеса са негативним последицама на равој детета, процеса одрастања, социјализације, васпитања и образовања, а такође и методе и технике за поступање за рад на превазилажењу проблема и сузбијању негативних последица већ насталих код деце и ученика.

Уџбеник је слика целе комплексности социјалног рада у школи, специфичности улоге социјалног радника у процесу подршке равоју ученика и остваривању васпитно-образовног процеса и добар је материјал за грађење нових знања у овој области, побољшање образовних услова као и одстрањивање негативних утицаја средине. Ово је материјал за студенте, практичаре и креаторе политике за унапређење развоја подршке деце и превазилажење ризика којима су изложени у процесу развоја и едукације.

Рецензент

15.10.2017. године

Проф. др Сунчица Димитријоска